DOPLŇUJÚCE INFORMÁCIE  
  
1. Názov vzdelávacieho programu :Kozmetik/Kozmetička

2. Organizačná forma vzdelávania : Prezenčná

3. Cieľová skupina:   Osoby so záujmom pôsobiť v kozmetických  službách

4. Požadované vstupné vzdelanie : Stredoškolské vzdelanie

5. Profil absolventa:

 Absolvent vzdelávacieho programu: pozná anatómiu a fyziológiu kože, pravidlá kozmetickej starostlivosti, príčiny a prejavy kožných chorôb vyvolané baktériami, hubami, vonkajšími škodlivinami, parazitmi, vírusmi, choroby z precitlivenosti, choroby prenášané pohlavným stykom, malígne a benígne ochorenia, biochemické procesy v jednotlivých vrstvách pokožky, zloženie kože - pokožka, zamša, podkožné väzivo, diagnostiku pleti - farba pleti, premastenie, prekrvenie, tónus a turgor, typológia pleti, reaktivita a fotoreaktivita kože, odchýlky a vady pleti, ochlpenie pleti, genotyp, príčiny a prejavy kožných chorôb, problémy v procese rohovatenia pokožky, tvorba pigmentu, povolené a zakázané úkony v kozmetike, technologické postupy kozmetických úkonov ako aj indikácie a kontraindikácie v pracovných úkonoch, pozná zloženie kozmetických prípravkov na čistenie pleti, základy kozmetickej chémie, pozná účinky kozmetických prístrojov používaných v kozmetike. Ovláda zásady bezpečnosti a ochrany zdravia pri práci a hygienické predpisy v oblasti kozmetiky, druhy dezinfekcie, dezinsekcie, sterilizácie ako aj prevádzkový poriadok. Je zručný v oblasti používania niektorých kozmetických prístrojov a kozmetických nástrojov a pozná vybavenie kozmetickej prevádzky, vie vykonať kozmetickú diagnostiku pleti, zvoliť vhodné pracovné postupy, pripraviť pracovné prostredie, zvoliť a použiť vhodné kozmetické prípravky podľa typu pleti. Je zručný v oblasti povrchového a hĺbkového čistenia pleti, spôsobov zmäkčovania pleti a vie zvoliť vhodný spôsob zmäkčovania pleti podľa typu pleti (parafín, zábaly, obklady, kozmetické zmäkčovadlá, parný kúpeľ). Je zručný v oblasti exfoliácie - mechanický peeling, enzymatický peeling, aplikácie masiek (krémové, enzymatické, gélové, alginátové, astrigentné, čistiace atď.), masáže tváre, krku dekoltu a mikromasáže očného okolia. Je zručný v oblasti úpravy a farbenia obočia, farbenia mihalníc, starostlivosti o ruky a masáže rúk, odstraňovania nežiaduceho ochlpenia studeným a teplým voskom (ruky, nohy, horná pera, podpazušie, bikiny). Je zručný a ovláda techniky líčenia - denné, večerné, techniky korekcie tváre očí, úst a nosa a techniky nanášania make-up

6. Metódy Prednáška, výklad, inštruktáž, praktické cvičenia a odborný výcvik zameraný na získanie a upevňovanie praktických zručností.

7. Rozsah vzdelávacieho programu 450,00 hodín

8. Učebný plán - Odborný garant Bc. Zlatica Kállaiová MSc.

Názov odbornej témy:

1. Hygiena, epidemiológia, bezpečnosť pri práci
2. Somatológia
3. Koža a choroby kože
4. Zloženie kozmetických prípravkov
5. Kozmetika - Teória kozmetických úkonov
6. Kozmetika - Prax, technika kozmetických úkonov
7. Mikromasáž očného okolia

9.  Materiálne a technické zabezpečenie

Priestory:

Praktická aj teoretická časť bude prebiehať v priestoroch: 1) na ulici Centrum I. 924/18, 079 01 Veľké Kapušany a

2) na ulici P.O. Hviezdoslava 39/54 Veľké Kapušany 07901. Oba priestory sú prispôsobené potrebám výučby teoretickej aj praktickej časti kurzu. 1) V prevádzke na ulici Centrum I. 924/18 sa nachádza: priestor na teoretickú časť kurzu, kozmetický salón, vstupná hala, kuchynka, sprcha, toalety, kozmetický salón. Priestor je zariadený v súlade s hygienickými požiadavkami. Priestor je klimatizovaný, je tam ústredné kúrenie, prívod teplej a studenej pitnej vody. V priestore sa nachádza balkón. 2) V prevádzke na ulici P.O. Hviezdoslava 39/54  Veľké Kapušany 07901 sa nachádza: miestnosť na výučbu teoretickej časti kurzu, kozmetický salón, kuchynka, toalety, recepcia, šatňa, balkón a kadernícky salón. Priestor je zariadený v súlade s hygienickými požiadavkami, je tam prívod teplej a studenej pitnej vody a ústredné kúrenie. Technické vybavenie, učebné pomôcky V oboch prevádzkach sú priestory na teoretickú časť výučby prispôsobené potrebám teoretickej časti kurzu, vybavené stolmi, stoličkami, flipchartom, internetom, počítačom. Praktická časť výučby bude prebiehať v oboch prevádzkach, v plne funkčne vybavenom kozmetickom salóne. V oboch priestoroch sa nachádza: skrinka na uskladnenie kozmetických prípravkov, kozmetických nástrojov a pomôcok, uterákov, čeleniek, kozmetického oblečenia pre klientky, plachty a deky, umývadlo s teplou a studenou vodou, kôš na špinavé prádlo, zrkadlo, kozmetické lehátka, kozmetické hydraulické taburetky, kozmetické stolíky, kozmetické lampy s lupou na stojane, ultrazvuková špachtľa, ohrievač na depilačné vosky, kozmetický naparovač, parafinová vanička. Kozmetické prípravky: depilačné vosky na telo a tvár, stripové papiere, preddepilačné gély, podepilačné mlieka a oleje, čistiace mlieka, masky a gély, pleťové toniká a vody, regeneračné a výživné masky (gélové, krémové, alginátové, čistiace, regeneračné, upokojujúce, dezinfekčné, astrigentné), regeneračné a výživné séra, farby na farbenie obočia a mihalníc, peroxid 3% a 6%, vazelína, regeneračné, hydratačné krémy, odličovače očného okolia, masážne emulzie a oleje, peeling enzymatický a mechanický, kozmetické zmäkčovadlá pleti, parafín. Kozmetické prípravky na líčenie: podkladové bázy, podkladový a krycí makeup, korektor, púder na fixáciu, farby na líčka, palety očných tieňov, kontúrovacie ceruzky, očné linky, špirály, ceruzky na oči a pery, vypĺňovače vrások, rozjasňovače pleti, štetce, aplikátory, hubky, pomocný materiál. Prípravky na ošetrenie rúk: oleje na masáž rúk, oleje na spevnenie nechtov, peeling na ruky, regeneračné emulzie, parafín, dezinfekčné prípravky na pokožku, návleky na zábaly. Pomôcky a nástroje: pinzety, nožničky, špičky, alplikátory, kozmetické špachtličky, štetce na aplikáciu masiek a zmäkčovadla, štetce a aplikátory na farbenie obočia a mihalníc, kozmetické vaničky, misky na prípravu alginátových masiek, sklenené dózy, emitné misky, misky na odpad, misky na vodu, misky na farbu na mihalnice a obočie, misky na prípravu masážnych emulzií. Pomocný materiál: kozmetické žinky, kozmetické tampóny, buničitá vata, jednorazové ihly na mílie, vatové tyčinky, kozmetické čiapky, čelenky, pláštenky na ochranu odevu, uteráky, jednorazové obrúsky, deky, plachty. Dezinfekčné prípravy na pokožku, plochy a podlahy

10.Metódy hodnotenia  a spôsob ukončenia vzdelávania:

Forma záverečnej skúšky Teoretická časť: Písomný test - zostavený zo všetkých oblastí - potrebná minimálna úspešnosť 60%. Ústna skúška - zodpovedanie vyžrebovanej otázky. Jednotlivé otázky obsahujú všetky oblasti, ktoré sú predmetom vzdelávacieho programu (hygiena, anatómia, dermatológia, zloženie kozmetických prípravkov, technologické postupy v kozmetike). Praktická skúška - príprava modelky a povrchové čistenie pleti, diagnostika pleti a následné preukázanie praktických zručností na vylosovanú tému prevedením na modelke

A poprosím poslať faktúru za vykonanú zmenu.